jeg får rigtig mange henvendelser på min bolig, hvordan skal jeg gribe fremvisning an?
det kan være en god idé at udvælge omkring 3-4 ansøgere, som du inviterer til fremvisning. du kan enten invitere ansøgerne til en individuel eller fælles fremvisning. det er op til dig. husk at gøre ansøgerne opmærksomme på, at der er flere til fremvisning, hvorfor de ikke kan være sikre på at få boligen.

 

til fremvisningen kan det være en god idé at give dig tid til at tale med lejerne, og på den måde danne dig et indtryk af dem. på den baggrund kan du udvælge den lejer, som du føler vil passe bedst til boligen. husk at give besked til de øvrige ansøgere, at du har valgt at udleje boligen til anden side og markere boligen som udlejet, når der er skrevet under på kontrakten med den nye lejer.

